Busse tref bul op Van ReenenspasEen van die busse. Foto: Netcare 911 ŉ Brahmaanbul is Vrydagoggend in die vroeë oggendure op die N3-snelweg in die Van Reenenspas deur twee passasiersbusse doodgery. Chris Botha, woordvoerder van Netcare 911, het gesê die twee busse het omstreeks 04:00 die pas vanaf Harrismith se kant ingegaan toe die bul getref is. “Die bul het nie die botsing oorleef nie. Een van die busse se windskerm het skade opgedoen. Gelukkig het geen passasiers seergekry nie,” het Botha gesê. Die bul wat doodgery is. Foto: Netcare 911